
Temeljem članka 48. Zakona o lokalnoj i područnoj (regionalnoj) samoupravi („Narodne novine“ br. 33/01., 60/01., 129/05., 109/07., 125/08., 36/09., 150/11., 144/12. i 19/13.-pročišćeni tekst),  članka 2. Programa javnih potreba u ostalim društvenim djelatnostima koje nisu obuhvaćene drugim programima za 2016. godinu (Službeni glasnik općine Čačinci 08/15), članka. 40. Statuta općine Čačinci (Službeni glasnik općine Čačinci 01/13) članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15.) Općinski načelnik općine Čačinci objavljuje

PONOVLJENI JAVNI POZIV ZA PRIJAVU PROJEKATA
UDRUGA IZ PODRUČJA HUMANITARNE SKRBI KROZ UDRUGE GRAĐANA ZA 2016. GODINU

I.
Predmet javnog poziva je prikupljanje pisanih prijedloga projekata udruga za program javnih potreba iz područja humanitarne skrbi kroz udruge građana za 2016. godinu.

Javni poziv se objavljuje na na web stranici Općine : www.cacinci.hr
II.

Javne potrebe iz područja humanitarne skrbi  financiraju se sredstvima Proračuna ostvarenim iz prihoda Općine.

Općina Čačinci financirat će sljedeća područja: 

-  skrb o starijim osobama

-  unaprjeđenje kvalitete života osoba s invaliditetom, 

-  rad s hrvatskim braniteljima iz Domovinskog rata i članovima njihovih obitelji,

-  rad  s djecom i mladima.

III.
Ukupno planirana vrijednost javnog poziva je 37.500,00 kuna.

Najmanji iznos traženih sredstava za financiranje projekta je 1.000,00 kuna, a najveći 20.000,00 kuna.
Način plaćanja:

A) Projekti za koje su odobrena financijska sredstva do 10.000,00 kuna i koji se ne provode dulje od 12 mjeseci – isplaćuje se predujam u iznosu 50% iznosa navedenog u ugovoru, u roku od 30 dana od dana potpisivanja ugovora, ovisno o raspoloživosti proračunskih sredstava, odnosno o dinamici punjenja proračuna, a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju zahtjeva za isplatu.
B) Projekti za koje su odobrena financijska sredstva preko 10.000,00 kuna i koji se ne provode dulje od 12 mjeseci – mjesečno 1/12 iznosa navedenog u ugovoru, ovisno o raspoloživosti proračunskih sredstava, odnosno dinamici punjenja proračuna a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju zahtjeva za isplatu.

C) Projekti do 3.000,00 se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.
IV.

Rok za podnošenje prijedloga projekata je 30 dana, a završava 30. lipnja 2016. godine.
V.

Svaka udruga može prijaviti i ugovoriti najviše dva projekta u okviru ovog Javnog poziva na razdoblje provedbe do 12 mjeseci, a svaki se prijavljuje na posebnoj prijavnici. Ista udruga može biti partner na više projekata unutar prioritetnih područja Javnog poziva.
Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Općini Čačinci te svim drugim davateljima financijskih sredstava iz javnih izvora.
Prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez.
VI.

Prednost u financiranju projekta i nedozvoljene prijave na ovaj Javni poziv detaljno su opisane u Uputama za prijavitelje na Javni poziv za prijavu projekata udruga iz područja humanitarne skrbi kroz udruge građana za 2016. godinu.
VII.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internet stranicama općine Čačinci (www.cacinci.hr).
Dokumentaciju treba poslati preporučeno poštom ili osobno na sljedeću adresu:

OPĆINA ČAČINCI 
Trg kardinala Franje Kuharića 2
33514 ČAČINCI
"Za Javni poziv za prijavu projekata udruga iz područja humanitarne skrbi kroz udruge građana
za 2016. godinu – NE OTVARATI"
Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za prijavu projekata iz područja sporta za 2016. godinu.
Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.
Sva pitanja vezana uz ovaj Javni poziv mogu se postaviti pismenim putem.
KLASA: 402-04//16-01/2
URBROJ: 2189/14-01-04/16-1
Čačinci, 01.06.2016. godine

Mirko Mališ, ing.

Prilog:
- Upute za prijavitelje (A5)
- Obrazac opisa projekta (B1)
- Obrazac proračuna projekta (B2)

- Izjava o nepostojanju dvostrukog financiranja (B3)

- Izjava o partnerstvu (B4)

- Kontrolna lista

